Document ID: /fineweb-2-swissfilter-quality_10-filterrobots/filtered/01777.jsonl.gz/35

Zaujímavosťou je, že pri kandidatúre na rok 2019 sa stretli práve Slovensko a Švajčiarsko, ktoré svoju kandidatúru následne stiahlo. Ako jediný uchádzač získalo Slovensko majstrovstvá na rok 2019 a zároveň ako jediný kandidát získalo Švajčiarsko majstrovstvá na rok 2020.
Svetový pohár sa vráti do Švajčiarska po jedenástich rokoch. Posledný šampionát sa konal v Berne a Klotene v roku 2009. Zápasy 84. majstrovstiev sveta v ľadovom hokeji sa budú hrať od 8. do 24. mája 2020 v hale Hallenstadion (Zürich) s kapacitou 11 200 miest a v novej hale Centre sportif de Malley v Lausanne s kapacitou 9 500 miest.
Prečítajte si aj: Slovakia Hockey Team Zurich
Vstupenky budú v predpredaji už čoskoro, aj keď rozdelenie zápasov ešte nebude k dispozícii, pretože kvalifikácia prebehne priamo na májových majstrovstvách na Slovensku. Jediný tím, ktorý má kvalifikáciu istú, sú Švajčiari a my pevne veríme, že vo Švajčiarsku uvidíme hrať aj našich.
Ak máte chuť sa do diania šampionátu zapojiť priamo, tak organizátori práve ponúkajú viacero pracovných pozícií buď pri organizácii alebo aj priamo na zápasy.
Zdroj: internet
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.